સપ્તાહના પ્રારંભે આપ પોતાની જાતને વધુ મહત્વ આપશો અને વ્યક્તિત્વ વિકાસ માટે વિવિધ બ્યુટી ટ્રીટમેન્ટ લો તેવી સંભાવના છે. આપનામાં રોમાન્સની લાગણી પણ રહેશે. ચહેરા પર તેજ વધશે. કલાકાર અને ખેલાડીઓ તેમનું શ્રેષ્ઠ પરફોર્મન્‍સ તેમજ પ્રતિભા દેખાડી શકશે. આપને ભાષણ, મીટીંગ કે વાદવિવાદમાં સારી સફળતા મળે. આપની વાણી કોઇને મોહિત કરે અને તે આપ માટે લાભકારી નીવડે. વાંચન- લેખનમાં આપને અભિરૂચિ વધશે. મહેનતના પ્રમાણમાં ઓછું પરિણામ મળવા છતાં આપ ખંતપૂર્વક કામમાં આગળ વધી શકશો. આપની કલ્પનાશક્તિ વધશે. સપ્તાહના મધ્યનો સમય આપની આવકમાં વધારાનો સંકેત આપે છે. જોકે હાલમાં વાહનો, મશીનરી, ઈલેક્ટ્રોનિક ચીજો વગેરેમાં રિપેરિંગ અથવા અન્ય પ્રકારે ખર્ચની સંભાવના હોવાથી સાચવવું. આર્થિક રોપાણ પર આપ વધુ ધ્યાન આપશો. ઉત્તરાર્ધનો સમય કોઈ નવું સાહસ ખેડવા માટે સારો છે. વ્યવસાયમાં નવી શરૂઆત, નોકરીમાં નવી તકો અથવા અન્ય કોઈ પણ નવીન કામ કરવાની તકો તમે શોધી શકો છો. સપ્તાહના અંતિમ ચરણમાં આપ પરિરવાર પ્રત્યે વધુ લાગણીશીલ બનશો. માતા સાથે આત્મીયતા વધશે અને તેમના માટે કોઈ ખાસ કામ કરો તેવું પણ બની શકે છે.